# Arménia

### A Wikipédiából, a szabad lexikonból.

Arménia, ókori ország Kis-Ázsiában, a mai Törökország északkeleti, illetve Örményország és Azerbajdzsán területén. A rómaiak különbséget tettek Nagy-Arménia (Armenia Maior), az Eufrátesztől keletre eső fennsík és Kis-Arménia (Armenia Minor), a tőle nyugatra elhelyezkedő kis királyság közt.

Arménia a perzsa birodalom egyik tartományát, más néven szatrapáját alkotta. A szeleukida uralom alatt körzeteit helyi kormányzók igazgatták, de III. Antiokhosz magnesiai veresége (i. e. 189) után az ott élők függetlennek nyilvánították magukat, és egy helyi király, Artaxiász hajtitta uralma alá egész Nagy-Arméniát. Egyik utódjának, Nagy Tigranésznek birrodalomépítő törekbései és a pontoszi VI. Mithridatésszel kötött szövetsége szembeállította az országot Rómával, és az Lucullus és Pompeius római hadvezérek hadjáratait követően római védnökség alá került. E protektorátusnak a fenntartása Augustus és az őt követő császárok nyíltan vallott céljai közé tartozott. Arménia a két hatalom, Róma és a Parthus Birodalom közti állandó harc tárgya lett, mindkettő igyekezett fennhatóságát kiterjeszteni rá. A párthus birodalmat e tekintetben később az Újperzsa (Szasszanida) Birodalom váltotta fel. A párthus Arszakida család oldalágából származó arméniai fejedelmek, a Nero által Rómában megkoronázott Tiridatész utódai általában sikeresen egyensúlyoztak ebben a kiélezett helyzetben, megtartották a párthusok szimpátiáját, miközben Róma-barátságukat hangoztatták. Róma politikája Arméniával szemben csupán rövid időre változott meg, amikor Traianus ideiglenesen provinciaként a Római Birodalomhoz csatolta az országot (114-116).

Kis-Arménia sorsa eltérően alakult: a rómaiak galatiai, kappadókiai, pontoszi, atropaténéi szövetségeseiket ültették trónjára, végül Vespasianus császár beolvasztotta Cappadocia provinciába.

Nagy-Arménia volt az első királyság, amely államvallássá tette a kereszténységet a 3. század végén, Világosító Szent Gergely térítőmunkája hatására. 387-ben Perzsia és Konstantinápoly felosztotta egymás közt az országot, a szasszanida uralkodók ezt követő keresztényüldözései számos mártírt követeltek, de egyben felszították az örmény nemzeti érzést is. Az arabok a területet 653-ban hódították meg.

## [szerkesztés] Források

- Pecz Vilmos: Ókori lexikon I-IV. kötet. Budapest, Franklin Társulat, 1904. Lásd még itt.

A lap eredeti címe "http://hu.wikipedia.org../../../a/r/m/Arm%C3%A9nia.html"

Kategória: Ókori népek

##### Views

- Szócikk
- Vitalap
- Aktuális változat

##### Keresés